Rikunarita-ORG/Wikinium huggingface dataset:
# डाक

**2008 में हांगकांग में डिलीवरी के लिए डाक एकत्र करने वाला एक डाकियाडाक** एक ऐसी प्रणाली है जिसके माध्यम से पत्र, पार्सल और अन्य वस्तुओं का परिवहन एवं वितरण किया जाता है। डाक सेवा निजी या सार्वजनिक दोनों प्रकार की हो सकती है, किन्तु कई सरकारें निजी प्रणालियों पर प्रतिबंध लगाती हैं। 19वीं शताब्दी के मध्य से राष्ट्रीय डाक प्रणाली को सामान्यतः सरकारी एकाधिकार के रूप में स्थापित किया गया, जिसमें पूर्व-भुगतान की गई वस्तु पर शुल्क लगाया जाता है। इस भुगतान का प्रमाण प्रायः एक चिपकने वाली डाक टिकट के रूप में होता है, किन्तु थोक डाक के लिए डाक मीटर का भी प्रयोग किया जाता है।

## कार्य

डाक अधिकारियों के पास अक्सर पत्रों के परिवहन के अतिरिक्त अन्य कार्य भी होते हैं।

* कुछ देशों में डाक, तार और टेलीफोन (PTT) सेवाएँ डाक प्रणाली की देखरेख करती हैं।
* कई देशों में डाक प्रणाली बचत खाता सेवा उपलब्ध कराती है और पासपोर्ट के लिए आवेदन भी संभालती है।

## अंतर्राष्ट्रीय व्यवस्था

1874 में स्थापित यूनिवर्सल पोस्टल यूनियन *(UPU)* में 192 सदस्य देश शामिल हैं और यह संयुक्त राष्ट्र की एक विशेष एजेंसी के रूप में अंतर्राष्ट्रीय डाक आदान-प्रदान के लिए नियम निर्धारित करती है।

## इतिहास

एक मध्यस्थ द्वारा एक व्यक्ति या स्थान से दूसरे स्थान पर लिखित दस्तावेजों द्वारा संचार का अभ्यास लगभग निश्चित रूप से लेखन के आविष्कार से पहले का है। हालाँकि, औपचारिक डाक प्रणालियों का विकास बहुत बाद में हुआ। लिखित दस्तावेजों के प्रसार के लिए एक संगठित कूरियर सेवा का पहला प्रलेखित उपयोग मिस्र में है, जहां फिरौन ने राज्य के पूरे क्षेत्र (2400 ईसा पूर्व) में फरमान भेजने के लिए कूरियर का उपयोग किया था। डाक का सबसे पुराना जीवित टुकड़ा भी मिस्र का है, जो 255 ईसा पूर्व का है।

## यह भी देखें

* डाक टिकट
* भारतीय डाक सेवा
* संचार

## सन्दर्भ
# विक्रय

**विक्रय** अथवा **बिक्री** विपणन की एक प्रक्रिया है जिसमें कोई उत्पाद अथवा सेवा को धन अथवा किसी अन्य वस्तु के प्रतिफल के रूप में दिया जाता है। इसका तुल्य अंग्रेज़ी शब्द सेल अथवा सेल्स (Sales) है।

## सन्दर्भ
# ज्ञान

निरपेक्ष सत्य की स्वानुभूति ही ज्ञान है। यह प्रिय-अप्रिय, सुख-दु:ख इत्यादि भावों से निरपेक्ष होता है। इसका विभाजन विषयों के आधार पर होता है। विषय पाँच होते हैं - रूप, रस, गंध, शब्द और स्पर्श।

ज्ञान की शास्त्रीय परिभाषा
ज्ञान लोगों के भौतिक तथा बौद्धिक सामाजिक क्रियाकलाप की उपज, संकेतों के रूप में जगत के वस्तुनिष्ठ गुणों और संबंधों, प्राकृतिक और मानवीय तत्त्वों के बारे में विचारों की अभिव्यक्ति है। ज्ञान दैनंदिन तथा वैज्ञानिक हो सकता है। वैज्ञानिक ज्ञान आनुभविक और सैद्धांतिक वर्गों में विभक्त होता है। इसके अलावा समाज में ज्ञान की मिथकीय, कलात्मक, धार्मिक तथा अन्य कई अनुभूतियाँ होती हैं। सिद्धांततः सामाजिक-ऐतिहासिक अवस्थाओं पर मनुष्य के क्रियाकलाप की निर्भरता को प्रकट किये बिना ज्ञान के सार को नहीं समझा जा सकता है। ज्ञान में मनुष्य की सामाजिक शक्ति संचित होती है, निश्चित रूप धारण करती है तथा विषयीकृत होती है। यह तथ्य मनुष्य के बौद्धिक कार्यकलाप की प्रमुखता और आत्मनिर्भर स्वरूप के बारे में आत्मगत-प्रत्ययवादी सिद्धांतों का आधार है। स्वाभाविक और सहज शब्दों में हम ज्ञान को इस प्रकार परिभाषित कर सकते हैं "अनुभव की अनुभूति ही ज्ञान कहलाता है।"

## सन्दर्भ

Gyan Ka Madhyam
# मारियो क्यूमो

**मारियो क्यूमो** (जून १५, १९३२ – जनवरी १, २०१५) डेमोक्रैटिक पार्टी के अमेरिकी राजनीतिज्ञ थे। वो १९८३ से १९९४ तक तीन बार न्यूयॉर्क के ५२वें गर्वनर (राज्यपाल) रहे। इसके अलावा १९७९ से १९८२ तक न्यूयॉर्क के उपराज्यपाल तथा १९७५ से १९७८ तक राज्य सचिव रहे। १ जनवरी २०१५ को हृदयघात के कारण उनका निधन हो गया।

## सन्दर्भ

## बाहरी कड़ियाँ

* गर्वनर मारियो क्यूमो की जीवनी (अंग्रेज़ी में)
# पोखरा

| पोखरा |
| --- |
| महानगर |
| फेवा झीलअंतरराष्ट्रीय पार्वतीय संग्रहालयपुम्दिकोट शिव मूर्तिबिन्ध्यबासिनी मन्दिरसरांगकोटविश्व शांति स्तूपपून हिल |
| पोखरा का आधिकारिक सील सील |
| उपनाम: झीलों का शहर, नेपाल का पर्यटन शहर |
| ध्येय: "सफा पोखरा, हरियो पोखरा" ("स्वच्छ पोखरा, हरा पोखरा") |
|  |
| पोखरापोखरा (गण्डकी प्रदेश)मानचित्र दिखाएँ गण्डकी प्रदेशपोखरापोखरा (नेपाल)मानचित्र दिखाएँ नेपालपोखरापोखरा (एशिया)मानचित्र दिखाएँ एशिया |
| निर्देशांक: ﻿ / ﻿ |
| देश |  नेपाल |
| नेपाल | गण्डकी |
| ज़िला | कास्की |
| निगमन | 1962 |
| वार्ड की संख्या | 33 |
| शासन |
|  • प्रणाली | महापौर-परिषद |
|  • सभा | पोखरा महानगर परिषद |
|  • महापौर | धनराज आचार्य (CPN) |
|  • उपमहापौर | मंजू देवी गुरुंग (UML) |
| क्षेत्रफल |
|  • कुल | 464.24 kमी2 (179.24 वर्ग मील) |
|  • जल | 4.4 kमी2 (1.7 वर्ग मील) |
| क्षेत्र पद | प्रथम |
| ऊँचाई | 822 मी॰ (2,697 फीट) |
| जनसंख्या (2021) |
|  • कुल | 5,99,504 |
|  • पद | द्वितीय |
|  • घनत्व | 1,291.4/किमी2 (3,344.6/मील2) |
|  • घरों | 1,20,594 |
| वासीनाम | पोखरेली |
| भाषा |
|  • आधिकारिक | नेपाली |
| अन्य |
|  • जातीय समूह | बाहुन, गुरुंग, क्षेत्री, मगर, नेवार |
| समय मण्डल | NST (UTC+5:45) |
| डाक कोड | 33700 (WRPD), 33702, 33704, 33706, 33708, 33713 |
| दूरभाष कोड | 061 |
| अंतरराष्ट्रीय विमानक्षेत्र | पोखरा अंतरराष्ट्रीय विमानक्षेत्र |
| वेबसाइट | pokharamun.gov.np |

**पोखरा** नेपाल के पश्चिमांचल विकास क्षेत्र मैं अवस्थित एक नगर है। यह नगर गण्डकी अंचल का कास्की जिला के पोखरा घाटी मैं स्थित है। यह नेपाल का दूसरा बडा शहर है। पोखरा नेपाल के पश्चिमांचल विकास क्षेत्र, गण्डकी अंचल और कास्की जिला का सदरमुकाम है।

## शिक्षा एवं स्वास्थ्य

पर्यटन केन्द्र होने के साथ साथ पोखरा पश्चिमांचल विकास क्षेत्र का शिक्षा, स्वास्थ्य व वाणिज्य केन्द्र भी है। पोखरा विश्वविद्यालय यहीं अवस्थित है। पश्चिम नेपाल का सबसे प्रसिद्ध क्याम्पस पृथ्वीनारायण क्याम्पस यहीं अवस्थित है। पश्चिमांचल इन्जीनीयरिंग क्याम्पस, मणिपाल मेडिकल कॉलेज, जनप्रिय क्याम्पस, नर्सिंग क्याम्पस, गण्डकी बोर्डिंग स्कूल आदि यहाँ के प्रमुख शिक्षण संस्था है। पस्चीमान्चल क्षेत्रीय अस्पतालके साथ साथ मणीपाल मेडीकल कलेज शिक्षण अस्पताल कुष्ठ रोग अस्पताल, लगायत ५० से अधिक श्वास्थ संस्था पोखारा में मौजुद है।

## संचार

पोखरा में आधुनिक संचार सुविधा इमेल, इन्टरनेट, प्रीपेड, पोष्टपेड मोवाइल, लोकल एस टि डि, आइ एस डि फोन सुविधा के साथ साथ रेडीयो नेपालका पस्चीमान्चल प्रसारण केन्द्र, चार प्राइभेट एफ एम रेडीयो भि संचालित है। नेपाल भीतर पोखरा का टेलीफोन कोड ०६१ है।

## परिवहन

राजधानी काठमाण्डौ, गोरखा व भरतपुर, नेपाल लगायत देश के पुर्वी क्षेत्र से पोखरा को पृथ्वी राजमार्ग जोडता है। भैरहवा के भारतीय सिमा से पोखरा को बुटवल होते हुए सिदार्थ राजमार्ग जोडता है। पोखरा-बाग्लुंग-बेनी सडक पोखरा को उत्तर पश्चिम के भूभागौं (मुक्तिनाथ, मुस्तांग) से जोडता है। सहरी यातायात सहज है। ट्याक्सी कहि भी मिल सकता है। पोखरा मैं एक आन्तरिक विमानस्थल है। इस विमानस्थल को क्षेत्रीय स्तर का अन्तरराष्ट्रीय विमानस्थल बनाने का प्रयास हो रहा है। अभी यह विमानस्थल से काठमाण्डौ, भरतपुर व जोमसोम तक का उडान उपलब्ध है। पोखरा से दिल्ली तक की डाइरेक्ट बस सेवा भी उपलब्ध है।

## देखें

* नेपाल
* पश्चिमांचल विकास क्षेत्र, नेपाल
* कास्की जिला
# मसान

| मसान |
| --- |
|  फिल्म का पोस्टर |
| निर्देशक |
नीरज घेवन |
| लेखक |
नीरज घेवन वरुण ग्रोवर |
| अभिनेता |
ऋचा चड्ढा विक्की कौशल संजय मिश्रा श्वेता त्रिपाठी |
| छायाकार |
अविनाश अरुण धावरे |
| संपादक |
नितिन बैड |
| प्रदर्शन तिथियाँ | * 19 मई 2015 (2015-05-19) (केनेस)
* 24 जुलाई 2015 (2015-07-24) (भारत)
 |
| लम्बाई |
109 मिनट |
| देश |
भारत |
| भाषा |
हिन्दी |

**मसान** भारतीय हिन्दी फिल्म है। इसका निर्देशन नीरज घेवन ने किया है। संजय मिश्रा, ऋचा चड्ढा, विक्की कौशल और श्वेता त्रिपाठी इसमें मुख्य किरदार में हैं।

## कहानी

यह बनारस में दो अलग-अलग कहानी को साथ में दिखाता है। पहली कहानी देवी की है जो अपने साथी विद्यार्थी पीयूष के साथ एक होटल में जाती है। जहाँ पुलिस उसे रेड मे पकड लेती है। इसके बाद पीयूष अपनी कलाई काट कर आत्महत्या कर लेता है। देवी पर पुलिस जबर्दस्ती गुनाह क़बूल कराती है। इसके बाद पुलिस उसे इस बात को दबाने के लिए पैसे मांगती है।

दूसरी कहानी श्मशान घाट में काम करने वाले दीपक (विक्की कौशल) की है, जो निचले वर्ग का है। एक दिन उसकी मुलाक़ात एक उच्च वर्ग की लड़की शालू गुप्ता (श्वेता त्रिपाठी) से होती है। वह दोनों एक दूसरे से प्यार करने लगते हैं।

## कलाकार

* संजय मिश्रा - विद्याधर पाठक
* ऋचा चड्ढा - देवी पाठक
* विक्की कौशल - दीपक चौधरी
* श्वेता त्रिपाठी - शालू गुप्ता
* पंकज त्रिपाठी - सध्या जी
* निखिल साहनी - झोंटा
* सत्या कम आनंद - विक्रम मल्लाह
* विनीत कुमार - चौधरी

## सन्दर्भ

## बाहरी कड़ियाँ

* दैनिक भास्कर पर समीक्षा Archived 2015-08-02 at आर्काइव डॉट टुडे
* *मसान*  इंटरनेट मूवी डेटाबेस पर
# पक्ष (न्यायिक)

**पक्ष** (party) ऐसा व्यक्ति या दल होता है जिसे न्यायिक कार्यवाई में एक इकाई (विधिक व्यक्तित्व) के रूप में देखा जाता है। न्यायिक दृष्टि से पक्ष इन प्रकार के हो सकते हैं: अभियोगी या मुद्दई (plaintiff, जो न्यायालय में मुकदमा लाकर किसी पर आरोप लगाता है), अभियुक्त (defendant, जिसपर आरोप लगता हौ और जिसे बचाव पक्ष भी कहा जाता है), याचिकाकर्ता (petitioner, जो न्यायालय से निर्णय या आदेश जारी करने की प्रार्थना करता है), प्रतिवादी (respondent, जो याचिका का विरोध करता है)। केवल गवाही देने वाले व्यक्ति या दल को कानूनी रूप से पक्ष नहीं माना जाता।

## इन्हें भी देखें

* विधिक व्यक्तित्व
* मुकदमा
* न्यायालय

## सन्दर्भ
# देऊल

| देऊल |
| --- |
|  पोस्टर |
| निर्देशक |
उमेश विनायक कुलकर्णी |
| लेखक |
गिरीश पांडुरंग कुलकर्णी |
| पटकथा |
गिरीश पांडुरंग कुलकर्णी |
| निर्माता |
अभिजीत घोलप |
| अभिनेता |
नाना पाटेकर दिलीप प्रभावलकर गिरीश कुलकर्णी सोनाली कुलकर्णी किशोर कदम |
| छायाकार |
सुधाकर रेड्डी यक्कंती |
| संपादक |
अभिजीत देशपांडे |
| संगीतकार |
मंगेश धाकडे |
| निर्माण कंपनी |
देविषा फ़िल्म्स |
| प्रदर्शन तिथियाँ | * अक्टूबर 10, 2011 (2011-10-10)

(पुसान अंतर्राष्ट्रीय फ़िल्म समारोह, दक्षिण कोरिया) * नवम्बर 4, 2011 (2011-11-04)

 (भारत) |
| देश |
भारत |
| भाषा |
मराठी |

देऊल 2011 में बनी भारतीय मराठी फ़िल्म है जिसका निर्देशन उमेश विनायक कुलकर्णी व निर्माण अभिजीत घोलप ने किया है। फ़िल्म में नाना पाटेकर, दिलीप प्रभावलकर, गिरीश कुलकर्णी, सोनाली कुलकर्णी व किशोर कदम प्रमुख भूमिकाओं में है। *देऊल* को सर्वश्रेष्ठ फीचर फ़िल्म, सर्वश्रेष्ठ अभिनेता (गिरीश कुलकर्णी) व सर्वश्रेष्ठ डायलोग (गिरीश कुलकर्णी) का ५९व राष्ट्रीय फ़िल्म पुरस्कार प्राप्त हुआ है।

यह फ़िल्म नसीरुद्दीन शाह का मराठी फ़िल्म जगत में पदार्पण है।

## पात्र

* नाना पाटेकर - भाऊ गलंडे
* दिलीप प्रभावलकर - अप्पा कुलकर्णी
* मोहन अगाशे - आमदार साहेब
* गिरीश कुलकर्णी - केश्या
* सोनाली कुलकर्णी - वहिनी साहेब
* श्रीकांत यादव - अन्ना गलंडे
* सुहास शिर्श्यत - पोएत्या
* किशोर कदम - महासंग्राम
* नसीरुद्दीन शाह - डाकू
* उषा नाडकर्णी
* अतिशा नाइक
* ज्योती सुभाष
* शशांक शेंडे - सरदार/नाइंटी

## बाहरी कड़ियाँ

*देऊल*  इंटरनेट मूवी डेटाबेस पर
# सुजाता मोहन

| सुजाता मोहन |
| --- |
| सुजाता मोहन एक लाइव कॉन्सर्ट में |
| पृष्ठभूमि सूचना |
| जन्म | 31 मार्च 1963 (1963-03-31) कोच्चि, केरल, भारत |
| शैली | पार्श्व गायक |
| पेशा | पार्श्व गायक |
| सक्रिय वर्ष | 1975-वर्तमान |

**सुजाता मोहन** एक भारतीय पार्श्व गायिका हैं जो मलयालम, तमिल और तेलुगु फ़िल्मों में गाने के लिए लोकप्रिय हैं। उन्होंने कन्नड़, बडगा, हिंदी और मराठी और अन्य भाषाओं की फिल्मों के लिए भी कई गाने गाए है। वह 48 साल के अपने करियर में अब तक 7,000 गाने रिकॉर्ड कर चुकी हैं।

## व्यक्तिगत जीवन

सुजाता मोहन परवूर टी. के. नारायण पिल्लई की पोती हैं, जो भारत के स्वतंत्रता प्राप्त करने के बाद त्रावणकोर-कोचीन राज्य के पहले मुख्यमंत्री थे। जब वह दो साल की थीं तब उनके पिता विजयेंद्रन का निधन हो गया था। उन्होंने सेंट टेरेसा कॉलेज, एर्नाकुलम से अर्थशास्त्र में स्नातक की पढ़ाई पूरी की। उन्होंने 9 मई 1981 को डॉ. वी. कृष्ण मोहन से शादी की। सुजाता की इकलौती बेटी श्वेता मोहन भी एक गायिका हैं। राधिका तिलक और जी. वेणुगोपाल उनके चचेरे भाई हैं।

सुजाता ने सत्तर के दशक में बेबी सुजाता के रूप में प्रसिद्धि हासिल की। वह स्कूली छात्रा थी जो नियमित रूप से के. जे. येसुदास के साथ दुनिया भर में उनके स्टेज शो में गाती थी। उन्होंने अपना पहला गाना छठी कक्षा में पढ़ते हुए रिकॉर्ड किया था, जिसका नाम "कन्नेझुथी पोट्टुथोत्तु" था। यह गीत 1975 की मलयालम फिल्म टूरिस्ट बंगला के लिए एम. के. अर्जुनन द्वारा संगीतबद्ध किया गया था। उन्होंने *कमम क्रोधम मोहम* में श्याम और अपराधी में सलिल चौधरी के लिए गाने रिकॉर्ड किए। संगीतकार एम.जी. राधाकृष्णन ने उनसे कई गैर-फ़िल्मी गाने रिकॉर्ड करवाए; उनमें से सबसे ज्यादा प्रसिद्धि "ओडक्कुज़ल विली" को मिली थी।

## पुरस्कार

सुजाता को दक्षिण भारतीय फिल्म संगीत की दुनिया में उनके काम के लिए कई पुरस्कार और मान्यताएँ मिली हैं। उन्हें 2021 में तमिलनाडु सरकार द्वारा कलाईमणि पुरस्कार से सम्मानित किया गया है। उन्हें केरल, तमिलनाडु राज्य पुरस्कारों से भी सम्मानित किया जा चुका है।

## सन्दर्भ

## बाहरी कड़ियाँ

* इंटरनेट मूवी डेटाबेस पर सुजाता मोहन
# सोनल चौहान

| **सोनल सिंह चौहान** |
| --- |
|  |
| जन्म |
16 मई 1987 (1987-05-16) दिल्ली, भारत |
| राष्ट्रीयता |
भारतीय |
| पेशा |
अभिनेत्री, गायिका |
| कार्यकाल |
2005 – वर्तमान |

**सोनल चौहान** भारतीय हिन्दी अभिनेत्री और गायिका हैं। यह अभिनेत्री के रूप में अपना सफर *जन्नत* नामक फिल्म से शुरू किया था।

## फिल्में

| वर्ष | फ़िल्म | किरदार | भाषा | टिप्पणी |
| --- | --- | --- | --- | --- |
| 2008 | जन्नत | जोया माथुर | हिन्दी |  |
| 2008 | *रैनबो* | स्वप्ना | तेलुगू |  |
| 2010 | *चेलुवेए निन्ने नोडलु* | प्रकृति | कन्नड |  |
| 2011 | *बुड्ढा होगा तेरा बाप* | तान्या | हिन्दी |  |
| 2012 | पहला सितारा |  | हिन्दी |  |
| 2013 | *3जी* | शीना | हिन्दी | *कैसे बताऊँ* में पार्श्व गायक |
| 2014 | *लिजेंड* | स्नेहा | तेलुगू |  |
| 2015 | *पंडागा चेस्को* | अनुष्का | तेलुगू |  |
| 2015 | शेर | नंदिनी | तेलुगू |  |
| 2015 | *साइज़ जीरो* | सिमरन | तेलुगू |  |
| 2015 | *इंजी इदुप्पज़्हगी* | तमिल |  |
| 2016 | *डिक्टेटर* | इन्दु | तेलुगू |  |

## सन्दर्भ

## बाहरी कड़ियाँ

* इंटरनेट मूवी डेटाबेस पर सोनल चौहान
# शरीर (जैविकी)

**शरीर** एक जीव की भौतिक सामग्री है। इसका उपयोग केवल उन जीवों हेतु किया जाता है जो एक भाग या पूर्ण में हैं। ऐसे जीव हैं जो एकल कोशिकाओं से पूर्ण जीवों में बदलते हैं: उदाहरणार्थ, कीचड़ सांचे । उनके हेतु 'शरीर' शब्द का अर्थ बहुकोशिकीय अवस्था होगा। अन्य उपयोग:

* पादप शरीर: पौधे प्रतिरूपक होते हैं, विभज्योतक द्वारा प्रतिरूप बनाए जाते हैं और शरीर में प्रायः प्ररोह तन्त्र और मूल तन्त्र दोनों होते हैं, शरीर का विकास इसके पर्यावरण से प्रभावित होता है।

* कोशिका शरीर: यहाँ इसका उपयोग न्यूरॉन जैसी कोशिकाओं हेतु किया जा सकता है जिनमें लंबे तंत्रिकाक्ष होते हैं। कोशिका शरीर वह भाग है जिसमें केन्द्रक होता है ।

मृत व्यक्ति के शरीर को शव कहा जाता है।

मानव शरीर में एक शिर, गर्दन, धड़, दो बाहु, दो पैर और कमर के जननांग होते हैं, जो पुरुषों और महिलाओं के मध्य भिन्न होते हैं।

शरीरों और उनकी विशिष्ट संरचनात्मक विशेषताओं के अध्ययन से सम्बन्धित जीव विज्ञान की शाखा को आकारिकी कहा जाता है। शारीरिकी आकृति विज्ञान की एक शाखा है जो ऊतक से उच्च स्तर पर शरीर की संरचना से सम्बन्धित है। शारीरिकी ऊतकविज्ञान से नैकट्य से सम्बन्धित है, जो ऊतकों की संरचना के साथ-साथ कोशिका विज्ञान का अध्ययन करता है, जो एकक कोशिकाओं की संरचना और प्रकार्य का अध्ययन करता है, जिससे अध्ययन किए गए सूक्ष्मजीव के ऊतकों और अंगों का निर्माण होता है।

शरीर में प्रकार्यों और तंत्र का अध्ययन शरीरक्रिया विज्ञान है।

## सन्दर्भ
# भाषा नीति

**भाषा-नीति** (Language policy) एक अन्तरविषयी शैक्षणिक विधा है। कुछ विद्वान इसे सामाजिक-भाषाविज्ञान का भाग मानते हैं जबकि कुछ विद्वान मानते हैं कि भाषानीति अनुप्रयुक्त भाषाविज्ञान की एक शाखा है।

अध्ययन के एक क्षेत्र के रूप में पहले भाषा-नीति को 'भाषा-नियोजन' (language planning) के नाम से जाना जाता था। भाषा नीति का सम्बन्ध भाषा-दर्शन, भाषाई-पुनर्जीवन, भाषा-शिक्षा आदि से है।

## सन्दर्भ